als_Latn dik_Latn sag_Latn
Alliasi në Njësinë Administrative Nr.4 ka qenë ndalesa e radhës e turit “Tirana – 2 vjet zgjuar”.
Teksa analizoi punën e bërë në këto dy vite, kryebashkiaku Veliaj njoftoi se këtë jave nis rikonstruksioni total i “Rrugës së Dibrës”.
“Ne kemi filluar të gjithë fasadat në ‘Rrugën e Dibrës’. Duke filluar ndoshta nga sot në darkë ose nesër në darkë ne do të fillojmë me mjetet e rënda rikonstruksionin e të gjithë ‘Rrugës së Dibrës’. Kjo do të thotë që do u kërkoj ndjesë duke qenë se lëvizja do të jetë e kufizuar, pra një korsi do të jetë gjithmonë me punime”.
Përmirësimi i infrastruktures se shkollave është sfida e dy viteve të ardhshme për bashkinë e Tiranës, por për t’ia arritur qëllimit Veliaj tha se i duhej mbështetja e kryeministrit Rama.
“…. Për mua nuk ka fare rëndësi se çfarë tesere keni. Për mua ka rëndësi që nëse doni që kjo punë të vazhdojë, unë e kam jetike që Edi Rama të jetë kryeministër me sa më shumë vota që të ma bëjë jetën më të lehtë që t’ju shërbej juve.”
Kryebashkiaku kërkoi gjithashtu që të gjithë kryeqytetasit të bëhen pjesë e festimeve të çeljes së Sheshit “Skenderbej” të shtunën.
/Tv Klan
——
Veliaj: Urbanizim do të thotë arsim, jo lule e bare
Kryetari i Bashkisë së Tiranës Erion Veliaj paraditen e kësaj të marte ndodhet në Njësinë nr. 4 në kryeqytet për një bilanc të punës së Bashkisë nën moton “Tirana – 2 vjet e zgjuar”.
Kryebashkiaku Veliaj u shpreh para banorëve të Njësisë nr. 4 se “U deshën 25 vite që ti jepej dum Tiranës. Në shumë pak kohë ne me punë përfunduam Sheshin ‘Skënderbej’, i cili hapet ditën e shtunë në orën 19.30 me një ceremoni fantastike, me motive folklorike. Në 7 – 8 muaj mbaruam Pazarin e Ri, i cili ishte kazani më i madh i plehrave, dhe sot punësohen mbi 1000 veta. Parku Olimpik është një nga ambientet më dinjitoze në Tiranë.”
Në bilancin e tij Veliaj tregon se punët nuk bëhen vetë, por duhet të jemi aty çdo ditë e çdo natë. “Kur të plas cipa përtej turpit çdo gjë është rehat. Për cilët fëmijë Basha do të bëjë ndryshime, sepse të vetët i kanë në Holandë, apo të Strazimirit që prishi me pistoletë këndet e fëmijëve. Në 2 vite rindërtuam kopshtin nr.55 në Kinostudio, kopshtin nr.36 e shumë e shumë të tjera me rrallë. E filluam nga kopshtet dhe çerdhet sepse komoditetet e fëmijëve nuk presin, dhe nëse prindërit nuk kanë fëmijët të sigurt çfarë mund të duan tjetër.”
Kryebashkiaku nuk la pa përshëndetur në këtë bilanc 2-vjeçar as futbollistin Lorik Cana i cili “është një nga djemtë që na ka ndihmuar më së shumti”.
Veliaj i kujtoi edhe njëherë qytetarëve, kreditë për çiftet e reja, bonuset për fëmijët ekselentë, administratorët e pallateve.
“Çiftet e reja deri me datë 8 Qershor kanë afat për të aplikuar për kreditë e shtëpive. Procesi i administratorëve të pallateve, në çdo pallat që duhet rimbajtur një çati një panel diellor duhet patjetër një administrator pallati. Vitin që kalojë rikthyem çekun e fëmijëve, idenë që e solli Rama i pari fare. Rikthyem bursat për nxënësit me 10, më mirë të ndihmojë ata me 10 edhe të bëjmë më pak asfalt. PD çdo mandat sjell nga një kandidat të ri sepse duke mos i mbajtur premtimet s’ka se si të lërë të njëjtën fytyrë, ndërsa ne do të mbajmë këta që kemi sepse ne kemi punuar.”
“Shkollën e re që do të bëjmë do ta quajmë Ardian Klosi, shkollë kjo e cila do të japë gjuhën e huaj, gjermanishten, sepse e meriton. Dhe me kopshte e shkolla jemi shumë më përpara se ato privatet. Urbanizim do të thotë arsim, jo bare e lule”, tha Veliaj./tvklan.al
als_Latn als_Latn als_Latn als_Latn als_Latn als_Latn jav_Latn unk als_Latn als_Latn als_Latn als_Latn als_Latn als_Latn als_Latn als_Latn